เงินบาทแกว่งแคบไร้ปัจจัยใหม่หนุน คาดกรอบพรุ่งนี้ 32.50-32.6
ค่าเงินบาทปิดตลาดเย็นนี้ (25 มี.ค.) ที่ระดับ 32.55/59 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 32.50/52 บาท/ดอลลาร์
25 มี.ค. 2558

นักบริหารการเงิน เปิดเผยถึงค่าเงินบาทปิดตลาดเย็นนี้ (25 มี.ค.) ที่ระดับ 32.55/59 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 32.50/52 บาท/ดอลลาร์
“วันนี้เงินบาทเคลื่อนไหวอยู่ในกรอบแคบๆ ปัจจัยค่อนข้างน้อย ส่วนใหญ่จะเป็นผลจากเงินทุนไหลเข้า-ออก ซึ่งวันนี้ก็ถือว่ายังน้อย ช่วงนี้คงต้องติดตามการประกาศตัวเลขเศรษฐกิจของฝั่งสหรัฐฯ และยุโรป โดยตัวเลขที่น่าสนใจ คือ สหรัฐจะประกาศตัวเลข GDP ไตรมาส 4/57 อย่างเป็นทางการในปลายสัปดาห์ ขณะที่ปัจจัยภายในประเทศไม่มีผลต่อค่าเงินในระยะนี้” นักบริหารการเงินกล่าว
ขณะที่คาดว่า พรุ่งนี้เงินบาทจะเคลื่อนไหวในกรอบ 32.50-32.62 บาท/ดอลลาร์